Na osnovu člana 15. stav (1) tačka 5) Zakona o principima lokalne samouprave („Službene novine Federacije BiH“, broj:49/06 i 51/09), člana 38. tačka 9) Statuta Opštine Bosansko Grahovo („Službeni glasnik Opštine Bosansko Grahovo“, broj:21/07), člana 10. stav (1) Pravilnika o utvrđivanju kriterijuma i postupka dodjele stipendija studentima sa prebivalištem na području Opštine Bosansko Grahovo („Službeni glasnik Opštine Bosansko Grahovo“, broj:1/25) u vezi sa Odlukom o davanju prethodne saglasnosti za donošenje Rješenja o raspisivanju konkursa za dodjelu studentskih stipendija za 2025. godinu i mjesečnom iznosu studentske stipendije broj:01-11-1-181/25 od 29.01.2025. godine opštinski načelnik raspisuje

 **K O N K U R S**

 **za dodjelu studentskih stipendija**

**1-PREDMET KONKURSA**

Predmet Konkursa je prikupljanje prijava za dodjelu stipendija redovnim studentima na visokim školama i fakultetima za akademsku 2024/2025 godinu čiji je osnivač Federacija Bosne i Hercegovine, Kanton, Republika Srpska, Republika Srbija i Republika Hrvatska.

Stipendije će se dodjeliti za 6 (šest) redovnih studenata na visokim školama i fakultetima.

Ukupan iznos stipendije je 4.000,00 KM i podjeljen je u 8 jednakih rata po 500,00 KM.

**2-USLOVI ZA DODJELU STIPENDIJE**

Pravo učešća na Konkursu imaju redovni studenti I, II, III i IV godine studija koji imaju status redovnog studenta na visokim školama i fakultetima za akademsku 2024/2025 godinu čiji je osnivač Federacija Bosne i Hercegovine, Kanton, Republika Srpska, Republika Srbija i Republika Hrvatska:

a) koji su redovno upisali akademsku godinu prvi put.

b) koji su državljani Bosne i Hercegovine sa prijavljenim prebivalištem na teritoriji Opštine Bosansko Grahovo.

 c) ako prihvate obavezu da će, ukoliko im u primjerenom roku od 3 (tri) mjeseca po završetku studija bude omogućeno zaposlenje, raditi na području opštine Bosansko Grahovo najmanje onoliko vremena koliko vremena je iz Budžeta opštine Bosansko Grahovo primana stipendija,

 d) u isto vrijeme ne koriste stipendiju iz nekog drugog izvora.

**3-PRIJAVA NA KONKURS I POTREBNA DOKUMENTACIJA**

Kandidati za dodjelu stipendija dužni su uz pisanu prijavu sa kratkom biografijom dostaviti sledeću dokumentaciju:

A) Osnovna dokumentacija

1. Ovjerenu fotokopiju lične karte,
2. Uvjerenje o državljanstvu,
3. Potvrdu o prebivalištu,
4. Uvjerenje visokoškolske ustanove, odnosno fakulteta o statusu redovnog studenta I, II, III i IV godine, odnosno studenti koji zbog štrajka visokoškolskih ustanova u Republici Srbiji nisu u mogućnosti da pribave uvjerenje dužni su priložiti ovjerenu kopiju indeksa kao dokaz i izjavu,
5. Uvjerenje visokoškolske ustanove, odnosno fakulteta da je student prvi put upisao godinu studija, odnosno studenti koji zbog štrajka visokoškolskih ustanova u Republici Srbiji nisu u mogućnosti da pribave uvjerenje dužni su priložiti ovjerenu kopiju indeksa kao dokaz i izjavu,
6. Uvjerenje visokoškolske ustanove, odnosno fakulteta o prosječnoj ocjeni, odnosno svjedočanstvo srednje škole o prosječnoj ocjeni. Studenti koji zbog štrajka visokoškolskih ustanova u Republici Srbiji nisu u mogućnosti da pribave uvjerenje dužni su priložiti ovjerenu kopiju indeksa kao dokaz i izjavu,
7. Ovjerenu izjavu studenta da nema drugih stipendija ili studentskih kredita i da prihvata obavezu da će ukoliko mu u roku od tri mjeseca po završetku studija bude omogućeno zaposlenje, raditi na području opštine Bosansko Grahovo najmanje onoliko vremena koliko vremena ja iz Budžeta opštine Bosansko Grahovo primao stipendiju,
8. Ovjerenu izjavu o zajedničkom porodičnom domaćinstvu (kućnu listu).

B) Posebna dokumentacija:

1. Uvjerenje nadležnog organa na osnovu kojom se dokazuje pravo na bodove po osnovu statusnih povlastica,
2. Uvjerenje nadležne službe za zapošljavanje za nezaposlene članove porodičnog domaćinstva, odnosno potvrdu o visini primanja za sve zaposlene članove porodičnog domaćinstva kojom se dokazuje pravo na bodove po osnovu socijalnog statusa,
3. Uvjerenje nadležnog organa ukoliko ostvaruje pravo na stipendiju bez bodovanja ( djeca bez oba roditelja, student sa utvrđenim stepenom invalidnosti preko 60%, student čija je prosječna ocjena iznad 9,50 i studenti koji su prije upisa fakulteta proglašeni za đaka generacije.

**4- KRITERIJUMI ZA DODJELU STIPENDIJA**

Lista prvenstva za dodjelu stipendija utvrdiće se na osnovu sledećih kriterijuma utvrđenih članom od 6. do 9. Pravilnika o utvrđivanju kriterijuma i postupka dodjele stipendija studentima sa prebivalištem na području Opštine Bosansko Grahovo:

1. Uspjeh u učenju
2. Studenti na svakih 0,1 prosječne ocjene od 2,0 do 5,00 dobijaju 2 boda, odnosno na svakih 0,1 prosječne ocjene od 6,00 do 10 dobijaju 1,5 bod.
3. Statusne povlastice i to:
4. djeca poginulih i nestalih boraca........................15 bodova
5. djeca ratnih vojnih invalida prve kategorije..... 8 bodova
6. djeca ratnih vojnih invalida druge kategorije......6 bodova
7. djeca ratnih vojnih invalida ostalih kategorija.....4 boda
8. djeca bez jednog roditelja....................................10 bodova

 3. Socijalni status (primanja po osnovu člana domaćinstva) i to:

1. bez stalnih novčanih primanja............................................20 bodova
2. mjesečna primanja od ¼ do ½ prosječne plate u FBiH......10 bodova
3. mjesečna primanja od ½ do 1 prosječne plate u FBiH.........5 bodova
4. Broj članova zajedničkog domaćinstva
5. za svakog člana zajedničkog domaćinstva...........................2 boda.

Ukoliko kandidati imaju isti broj bodova prednost će se dati kandidatu koji ima više bodova po osnovu uspjeha u učenju.

**5-ROK I NAČIN PODNOŠENJA PRIJAVA**

Prijave sa dokumentacijom kandidati za dodjelu stipendija dužni su dostaviti u roku od 15 dana od dana objave Konkursa u Službenom glasniku Opštine Bosansko Grahovo i na Oglasnoj tabli Opštine Bosansko Grahovo.

Prijave se dostavljaju na adresu Opština Bosansko Grahovo, Ul Vojislava Ivetića bb, 80 270 Bosansko Grahovo u zatvorenoj koverti sa naznakom „NE OTVARATI-PRIJAVA NA KONKURS ZA DODJELU STIPENDIJA“.

Nepotpune i neblagovremene prijave neće se uzeti u razmatranje.

Broj:02-11-2-218-1/25

Dana: 04.02.2025.godine OPŠTINSKI NAČELNIK

 Smiljka Radlović